Ինչ վերաբերում է Արևելյան Գուտայում ստեղծված կացությանը, ապա այստեղ ևս ՄԱԿ-ի հռչակած հրադադարը ոչ մի կերպ ուժի մեջ չի մտնում: Արդեն երկրորդ օրն է, ինչ հակամարտող կողմերը անտեսում են Ռուսաստանի նախաձեռնած մարդասիրական դադարները: Մարդասիրական միջանցնքերով վիրավորների և խաղաղ բնակիչների տարհանում չի իրականացվում, Սիրիայի կառավարական բանակի հարձակումը, ինչպես նաև օդային հարվածները շարունակվում են: Ռուսաստանի արտաքին գործերի նախարարի խոսքով, սակայն, Արևելյան Գուտայում իրադրության կայունացումը կախված է բացառապես զինված ընդդիմության ներկայացուցիչներից: